Projektas

PRIENŲ RAJONO savivaldybės TARYBA

SPRENDIMAS

DĖL KITOS PASKIRTIES VALSTYBINĖS ŽEMĖS SKLYPO

LAISVĖS A. 2, PRIENUOSE, NUOMOS

Nr.

Prienai

Vadovaudamasi Lietuvos Respublikos vietos savivaldos įstatymo 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 punktu, 9 straipsnio 1 dalies 1 punktu, Kitos paskirties valstybinės žemės sklypų pardavimo ir nuomos taisyklėmis, patvirtintomis Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“, Pastatų, statinių, įrenginių, pastatytų iki 1996 m. sausio 1 d., saugaus naudojimo termino nustatymo tvarka, patvirtinta Lietuvos Respublikos aplinkos ministro 2003 m. gegužės 19 d. įsakymu Nr. 237 „Dėl Pastatų, statinių, įrenginių, pastatytų iki 1996 m. sausio 1 d., saugaus naudojimo termino nustatymo tvarkos patvirtinimo“, statybos techninio reglamento STR 1.12.06:2002 „Statinio naudojimo paskirtis ir gyvavimo trukmė“, patvirtinto Lietuvos Respublikos aplinkos ministro 2002 m. spalio 30 d. įsakymu Nr. 565 „Dėl statybos techninio reglamento STR 1.12.06:2002 „Statinio naudojimo paskirtis ir gyvavimo trukmė“ patvirtinimo“, priedo „Statinio gyvavimo trukmė priklausomai nuo statinio naudojimo paskirties ir statybos produktų, iš kurių jis pastatytas“ 10.1 papunkčiu, atsižvelgdama į Paveldėjimo teisės pagal testamentą liudijimą, patvirtintą 2024 m. liepos 17 d. Prienų rajono 2-ojo biuro notarės Rasos Vidžienės, notarinio registro Nr. 3741, ir (duomenys neskelbtini) 2024 m. liepos 23 d. prašymą, pateiktą 2024 m. rugpjūčio 5 d. Nacionalinės žemės tarnybos prie Aplinkos ministerijos 2024 m. rugpjūčio 5 d. raštu
Nr. 1SD-51787-(15.3.48 E.), į 2024 m. rugpjūčio 26 d. statinio faktinės būklės patikrinimo aktą Nr. (7.63E)AR4-1166 ir 2024 m. rugpjūčio 29 d. faktinių duomenų patikrinimo vietoje aktą Nr. (7.63E)AR4-1199, į valstybinės žemės sklypo nuomos sutarties projektą, suderintą su (duomenys neskelbtini), Prienų rajono savivaldybės taryba
n u s p r e n d ž i a:

1. Išnuomoti (duomenys neskelbtini) (a. k. (duomenys neskelbtini), gyvenamoji vieta (duomenys neskelbtini) 0,0170 ha kitos paskirties valstybinės žemės sklypą, kadastro Nr. 6943/0010:108, unikalus Nr. 6943-0010-0108, esantį Laisvės a. 2, Prienuose.

2. Nustatyti, kad 1 punkte nurodytas žemės sklypas išnuomojamas 54 (penkiasdešimt ketverių) metų laikotarpiui, skaičiuojant nuo sutarties sudarymo dienos.

3. Pakeisti 2002 m. balandžio 2 d. valstybinės žemės nuomos sutartį
Nr. N69/2002-0009, ją išdėstyti nauja redakcija ir pritarti valstybinės žemės nuomos sutarties projektui (pridedama).

4. Pavesti Prienų rajono savivaldybės administracijai organizuoti nuomos sutarties pasirašymo procedūras.

Šis sprendimas per vieną mėnesį nuo jo įteikimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų administraciniam teismui bet kuriuose šio teismo rūmuose (Vilniaus rūmai, Žygimantų g. 2, Vilnius; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

Savivaldybės meras